TIPCO อวดงบฯ Q2/58 สวยหรู พลิกกำไรกว่า 360 ลบ.
TIPCO อวดงบฯ Q2/58 สวยหรู พลิกกำไรกว่า 360 ลบ. โดยงบฯ Q2/58 มีกำไรสุทธิ 362.37 ลบ. จากปีก่อนที่ขาดทุน 43.03 ลบ. ขณะที่ งวด 6 เดือนมีกำไรสุทธิ 681.27 ลบ. เพิ่มขึ้น 4202% จากช่วงเดียวกันปีก่อนที่มีกำไรสุทธิ 15.84 ลบ.
16 ส.ค. 2558

บริษัท ทิปโก้ฟูดส์ จำกัด (มหาชน) หรือ TIPCO รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 362.37 ล้านบาท หรือมีกำไรสุทธิ 0.7509 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 43.03 ล้านบาท หรือขาดทุนสุทธิ 0.0892 บาทต่อหุ้น
ขณะที่ ผลการดำเนินงานช่วง 6 เดือนแรกมีกำไรสุทธิ 681.27 ล้านบาท หรือ 1.4117 บาทต่อหุ้น เพิ่มขึ้น 4202% จากช่วงเดียวกันของปีก่อนที่มีกำไรสุทธิ 15.84 ล้านบาท หรือ 0.0328 บาทต่อหุ้น
โดยผลการดำเนินงานงวด 3 เดือนที่พลิกมีกำไร เนื่องจากยอดขายที่ปรับตัวสูงขึ้นของธุรกิจน้ำแร่และธุรกิจสารสกัดจากพืช อีกทั้งบริษัทยังได้ส่วนแบ่งกำไรจากเงินลงทุนในบริษัทร่วมเพิ่มขึ้น